فوبوس

فوبوس مریخ کے دو چاندوں میں سے بڑا چاند ہے۔ یہ مریخ کے دوسرے اور چھوٹا چاند دیموس (Deimos) کے مقابلے میں مریخ سے زیادہ نزدیک ہے۔ دونوں چاند 1877 عیسوی میں امریکی فلکیات دان آساف ھال (Asaph Hall) نے دریافت کیے. فوبوس چھوٹا اور بے ڈھنگ شکل کا ہے۔ اس کا رداس صرف 7 میل یعنی 11 کلومیٹر ہے اور یہ مریخ کے چاند دیموس سے سات گنا بڑا ہے۔ فوبوس کا نام یونانی خدا فوبوس کے نام پر رکھا گیا ہے۔ یونانی اساطیر میں اسے ایریز یا آرس (Ares) یعنی ( مریخ) اور ایفرودیت (Aphrodite) یعنی (زہرہ) کا بیٹا اور خوف کا پتلا کہا جاتا ہے.
چوکھٹا|بائیں|مریخ کے دونوں چاندوں کی مریخ کے گرد گردش

تصغیر|بائیں|250px|کیوریسٹی سے کی گئی عکس بندی۔ فوبوس کے پیچھے سے دیموس گذر رہا ہے۔

سطح مریخ سے اس کا اوسط فاصلہ صرف 6000 کلومیٹر ہے۔ پورے نظام شمسی میں کوئی دوسرا ایسا چاند نہیں ہے جو اپنے سیارے سے اس قدر نزدیک ہو۔ یہ مریخ سے اتنا قریب ہے کہ اس کی مریخ کے گرد مداری گردش، مریخ کی محوری گردش سے زیادہ تیز ہے۔ یہ مریخ کے گرد ایک چکر 7 گھنٹے اور 39 منٹ میں طے کرتا ہے۔ جس کے نتیجہ میں یہ مریخ کی سطح سے ہر مریخی دن میں دو مرتبہ مغرب سے طلوع اور مشرق میں غروب ہوتا نظر آتا ہے۔ اس کے طلوع اور غروب کے درمیان کا دورانیہ 4 گھنٹے اور 15 منٹ یا اس سے بھی کم ہوتا ہے۔

فوبوس نظام شمسی میں سب سے کم چمکدار اجسام میں سے ایک ہے۔ اس کی چمک کی شدت جسے البیدو (albedo) کہتے ہیں 0.071 ہے۔ اس کی روشن سطح پر سطحی درجہ حرارت − °4C- ہے اور اس کی غیر روشن سطح کا درجہ حرات °112C- ہے۔
فلکیات دانوں کا خیال ہے کہ فوبوس محض چٹانوں کا ملبہ ہے جس پر دھول کی پتلی سی تہ جمی ہوئی ہے۔

یہ مریخی چاند بہت آہستہ آہستہ مریخ کے نزدیک ہوتا جا رہا ہے۔ تقریباً سو سالوں میں مریخ سے اس کا فاصلہ لگ بھگ دو میٹر کم ہو جاتا ہے۔ اندازہ ہے کہ 3 سے 5 کروڑ سالوں میں یہ یا تو مریخ سے ٹکرا جائے گا یا پھر بکھر کر ویسا ہی ایک حلقہ بن جائے گا جیسا کہ سیارہ زحل کے گرد ہے۔
اگر مریخ کی سطح پر کھڑے ہو کر دیکھا جائے تو یہ چاند مشرق کی بجائے مغرب سے طلوع ہوتا ہے اور روزانہ دو دفعہ طلوع اور دو دفعہ غروب ہوتا ہے۔
فوبوس کے برعکس ہماری زمین کا چاند بہت آہستہ آہستہ زمین سے دور ہوتا جا رہا ہے۔ 100 سالوں میں ہماری زمین کا چاند سے فاصلہ لگ بھگ 4 میٹر بڑھ جاتا ہے۔

 مزید دیکھیے 
 سورج
 عطارد
 زہرہ
 زمین
 چاند
 مریخ
 دیموس
 مشتری
 گانیمید
 کالستو
 آئیو
 یوروپا
 زحل
 ٹائٹن
 یورینس
 نیپچون
 پلوٹو
 سورج گرہن

 حوالہ جات 

زمرہ:نظام شمسی
زمرہ:1877ء میں دریافت ہونے والے اجرام فلکی
زمرہ:ویکی ڈیٹا سے مختلف مختصر وضاحت
زمرہ:مریخ
زمرہ:اقمار